wickkiey/tamil-wikipedia-chunked huggingface dataset:
# வெற்று கோட்டுரு

## 0-வரிசை கோட்டுரு

சுழிய-வரிசை கோட்டுரு (<math>K_0</math>) என்பது முனைகளே இல்லாத தனித்த கோட்டுரு ஆகும் (முனைகளே இல்லையென்பதால் இதன் வரிசை 0 ஆகவுள்ளது). முனைகளே கிடையாது என்பதால் விளிம்புகளும் கிடையாது. எனவே சுழிய கோட்டுருவானது 0-வரிசைகொண்ட ஒரு ஒழுங்கு கோட்டுருவாக இருக்கும். சில நூலாசிரியர்கள் கோட்டுருக்களில் ஒன்றாக சுழிய-வரிசைக் கோட்டுருவை (<math>K_0</math>) கருதுவதில்லை (வரையறைப்படியோ அல்லது வசதிக்காகவோகூட). இதனைக் கோட்டுருக்களுள் ஒன்றாகக் கருதுவது பயனுள்ளதாக இருக்குமா இல்லையா என்பது குறிப்பிட்ட சூழலின் தேவையைப் பொறுத்தமையும்.  
நேர் பயன்:
- கோட்டுருக்களை கணக் கோட்பாடு மூலம் வரையறுக்கும் போது <math>K_0</math> இன் வரையறையும் அதிலிருந்து பெறப்படுகிறது:  
கணக்கோட்பாட்டு வரையறைப்படி ஒரு கோட்டுருவின் முனைகளின் கணம் *V* மற்றும் விளிம்புகளின் கணம் *E* எனில் அக்கோட்டுருவானது வரிசைச் சோடிகள் (*V*, *E*) ஆக வரையறுக்கப்படுகிறது. இந்த வரையறை முறைப்படி, முனைகளின் கணம் *V* மற்றும் விளிம்புகளின் கணம் *E* இரண்டையும் வெற்றுக் கணங்களாகக் கொண்ட கோட்டுருவாக <math>K_0</math> இருக்கும்.  
- நிறுவல்களில் கணிதத் தொகுத்தறிதல் முறையில் சுழியக் கோட்டுரு இயல்பு அடிப்படைவகையாகப் பங்களிக்கிறது.  
எதிர் பயன்:
- சுழிய-வரிசை கோட்டுருவை கோட்டுருக்களில் ஒன்றாக எடுத்துக்கொண்டால், கோட்டுருக்களின் பண்புகளுக்கான வாய்பாடுகளின் வரையறைகளில் அதனை விலக்கி வரையறுக்க நேரும்போது "சுழியமற்ற கோட்டுருக்கள்" எனக் குறிப்பிடவேண்டிய அவசியம் எழுகிறது. இதைத் தவிர்க்கும் விதமாக, எடுத்துக்கொள்ளப்படும் சூழலில் வேறுவிதமாகக் அறிவுறுத்தப்பட்டிருந்தால் தவிர, "கோட்டுரு" என்றால் "குறைந்தபட்சம் ஒரு முனை கொண்ட கோட்டுரு" ஆகும் என்ற நிலைப்பாடு கையாளப்படுகிறது.  
- <math>K_1</math> இன் (ஒரு முனை, விளிம்புகளற்ற கோட்டுரு) பெரும்பான்மையான சில அடிப்படைப் பண்புகளை <math>K_0</math> வெறுமையாக நிறைவு செய்கிறது. <math>K_0</math> இன் அளவு (முனைகளின் எண்ணிக்கை) சுழியம் என்பதால் அது அதன் நிரப்பு கோட்டுருவுக்கு (<math>\overline{K_0}</math>) சமமாக இருக்கும்.  
- சுழியக் கோட்டுருவை திசையற்ற கோட்டுருவாக, திசை கோட்டுருவாக அல்லது இரண்டுமாகக் கொள்ளலாம். திசை கோட்டுருவாகக் கொள்ளும்போது அது ஒரு திசையுள்ள சுழற்சியற்ற கோட்டுருவாக இருக்கும். மேலும் சுழியக் கோட்டுரு முழுக்கோட்டுரு மற்றும் விளிம்புகளற்ற கோட்டுருவாக இருக்கும். எனினும் எடுத்துக்கொள்ளப்படும் சூழல் சுழியக் கோட்டுருவினைக் கணக்கில் கொள்ளுமா இல்லையா என்பதைப் பொறுத்து இந்த பண்புகளின் வரையறைகள் மாறும்.
# வெற்று கோட்டுரு

## விளிம்பற்ற கோட்டுரு

*n* ஒரு இயல் எண் எனில், "விளிம்பற்ற கோட்டுரு (வெற்று கோட்டுரு) <math>\overline K_n</math> என்பது *n* முனைகளும் "0" விளிம்புகளும் கொண்ட *n* வரிசை கோட்டுருவாகும். <math> K_0</math> கோட்டுருக்களுக்கு அனுமதியில்லாத சூழல்களில் விளிம்பற்ற கோட்டுருவானது சிலசமயங்களில் வெற்று கோட்டுருவெனவும் குறிக்கப்படுகிறது.  
விளிம்பற்ற கோட்டுரு ஒரு 0-ஒழுங்கு கோட்டுரு ஆகும். *n*-முனை விளிம்பற்ற கோட்டுரு முழுக்கோட்டுரு <math>K_n</math> இன் நிரப்புக் கோட்டுருவாக இருக்குமென்பதால் <math>\overline K_n</math> எனக் குறிக்கப்படுகிறது.
# எம். பி. வீரேந்திர குமார்

**எம். பி. வீரேந்திர குமார்** (*M. P. Veerendra Kumar*) என்பவர் ஒரு இந்திய அரசியல்வாதி, எழுத்தாளர், பத்திரிகையாளர் ஆவார். மேலும் இவர் பதினான்காவது மக்களவை உறுப்பினராக இருந்தார். லோக்தாந்த்ரிக் ஜனதா தள கட்சியைச் சேர்ந்த இவர் அக் கட்சியின் கேரள மாநில பிரிவின் தலைவராக இருந்தார். மலையாள நாளேடான *மாத்ருபூமியின்* தலைவராகவும், நிர்வாக இயக்குநராகவும் இருந்தார். கேரளத்தின் கோழிக்கோட்டில் மாரடைப்பு காரணமாக 2020 மே 28 அன்று இவர் இறந்தார்.
# எம். பி. வீரேந்திர குமார்

## வாழ்க்கை

இவர் சோசலிஸ்ட் கட்சியின் தலைவரும் சட்டமன்ற முன்னாள் உறுப்பினருமான பத்மபிரபா கவுடருக்கும் மருதேவி அவ்வா இணையருக்கு மகனாக 1936 சூலை 22 அன்று கல்பற்றாவில் உள்ள ஒரு பிரபலமான சமண குடும்பத்தில் பிறந்தார். கல்பற்றாவிலும் கோழிக்கோட்டிலும் பள்ளி படிப்பபை முடித்தத்த பிறகு, மதராசில் உள்ள இராமகிருஷ்ணா மிஷன் விவேகானந்தா கல்லூரியில் மெய்யியலில் முதுகலைப் பட்டம் பெற்றார்.  
தீவிர அரசியலில் ஈடுபட்ட இவர், முந்தைய சம்யுக்தா சோசலிஸ்ட் கட்சியின் பொருளாளர் மற்றும் தேசிய குழு உறுப்பினராகவும், சோசலிஸ்ட் கட்சியின் கேரள பிரிவின் மாநில செயலாளராகவும், முந்தைய சோசலிஸ்ட் கட்சியின் அகில இந்திய செயலாளர்களில் ஒருவராகவும், கேரள எதிர்க்கட்சி ஒருங்கிணைப்புக் குழுத்தலைவர், முந்தைய ஜனதா கட்சியின் துணைத் தலைவராகவும், அதன் தலைவராகவும் பொறுப்பு வகித்துள்ளார். நெருக்கடி நிலைக் காலத்தில் இவர் கைது செய்யப்பட்டார். 1987-91 காலக்கட்டத்தில் இவர் கேரள சட்டமன்ற உறுப்பினராகத் தேர்ந்தெடுக்கப்பட்டார். பின்னர், 1996 இல் கோழிக்கோடு தொகுதியில் இருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். இவர் மாநில அமைச்சரவையில் தொழிலாளர் துறை அமைச்சராகவும், பின்னர் நிதி அமைச்சராகவும் செயல்பட்டார்.
# எம். பி. வீரேந்திர குமார்

## படைப்புகள்

இவரது படைப்புகள் பின்வருமாறு:  
- *சமன்வாயதின்தே வசந்தம்*
- *புத்தந்தே சிரி*
- *கட்டம் கனாச்சாரடுகலம்*
- *ஆத்மவிலெக்கோரு தீர்த்தயாத்ரா*
- *பிரதிபாயுட் வெருகல் தேடி*
- *சங்கம்புழ: விதியுட் வெட்டம்ரிகம்*
- *திரிஞ்சுனொக்கும்போல்*
- *லோகவ்யபாரா சம்கதானாயம் ஓரக்குடுக்குக்கலம்* (கட்டினு சேஷமுல்லா ஆரன்வேஷனம்)
- *ரோஷாத்திண்டே விதுகல்*
- *ஆதினிவசந்திந்தே ஆதியோஹுகுகல்*
- *ஹைமாவதபூவில்*
- *ராமந்தேடுக்கம்*
# எம். பி. வீரேந்திர குமார்

## விருதுகள்

- வி.ஆர்.கிருஷ்ணன் எழுதச்சன் ஜன்மசாதாப்தி விருது (2009)
- *ஹைமாவதா பூவில்* நூலுக்காக கேந்திரா சாகித்ய அகாடமி விருது (2010)
# எம். பி. வீரேந்திர குமார்

## இறப்பு

இதய நோயால் பாதிக்கப்பட்ட இவர், மே 28, 2020 அன்று கோழிக்கோட்டில் உள்ள ஒரு தனியார் மருத்துவமனையில் இறந்தார்.
# தர்மநாதபுரம்

**தர்மநாதபுரம்** (*Dharmanathapuram*) என்ற ஊரானது திருச்சிராப்பள்ளியிலிருந்து அரியலூர் செல்லும் சாலையில் லால்குடிக்கு மேற்கே அமைந்துள்ள மாந்துறை என்ற கிராமத்திலிருந்து வடக்கே சுமார் 5 கிலோ மீட்டர் தூரத்தில் அமைந்துள்ளது. 2001 கணக்கீட்டின்படி இவ்வூரின் மக்கட்தொகை 200 ஆகும்.
# தர்மநாதபுரம்

## வரலாறு

சவரிமுத்து உடையார் என்ற நிலக்கிழாரால் இந்த ஊர் பிரித்தானியாவின் இந்தியப் பேரரசு காலத்தில் ஏற்படுத்தப்பட்டது. இவ்வூர் மக்கள் அனைவரும் பார்க்கவகுலத்தினர்.
# தர்மநாதபுரம்

## ஊர் பெயர்க்காரணம்

பசியோடு வருவோர்க்கு சோறும், மோரும் வயிறார இலவசமாகக் கொடுத்து வந்தமையாலும், வறியோருக்கு நடவு செய்ய நெல்நாற்று, கூரைவேய தென்னங்கீற்று, மூங்கில் போன்றவற்றை இலவசமாக கொடுத்து தானத்தில் சிறந்தோங்கியதால் ஒத்தைமச்சு என்ற பெயர் மாறி, தர்மநாதபுரம் என்ற பெயர் பெற்றது.
# தர்மநாதபுரம்

## தேவாலயம்

இங்குள்ள புனித வனத்து சின்னப்பர் ஆலயம் கத்தோலிக்க திருச்சபையைச் சேர்ந்தது. இது 19 ஆம் நூற்றாண்டு காலத்திய தேவாலயம். இதன் பழைய கட்டிடம் அழிக்கப்பட்டு புதிய கட்டிடம் 1983 இல் துவக்கப்பட்டு 1987 இல் கட்டி முடிக்கப்பட்டது. அந்நாளின் கும்பகோணம் பிஷப்பான பால் அருள்சாமியால் புது ஆலயம் திறந்து வைக்கப்பட்டது.
# தர்மநாதபுரம்

## விழாக்கள்

புனித வனத்து சின்னப்பருக்கு ஆண்டுப் பெருவிழா, கிறித்துமஸ், புத்தாண்டு மற்றும் பொங்கல் விழாக்கள் சிறப்புடன் கொண்டாடப்படுகின்றன.
# தர்மநாதபுரம்

## போக்குவரத்து

மாவட்டச் சாலையில் அமைந்துள்ளதால் பேருந்து வசதியுள்ளது. இவ்வூருக்கு அருகிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையம் (25&nbsp;கிமீ தொலைவு) ஆகும்.  
இதற்கு அருகிலுள்ள தொடருந்து நிலையங்கள் மாந்துறை, வாளாடி, இலால்குடி ஆகிய தொடருந்து நிலையங்கள் உள்ளன.
# கொங்கு பிராட்டியார்

**கொங்கு பிராட்டியார்** ஒரு வைணவ அடியார் ஆவார்.
இராமானுஜரால் இவருக்கு இப்பெயர் வழங்கப்பட்டது. கொங்கு தேசத்திலிருந்து திருவரங்கம் வந்து இராமானுஜரின் அடியவரானார். தன்னுடைய சொந்த ஊருக்குத் திரும்பும் போது அவருடைய நினைவாக இராமானுஜரின் திருவடிகளைப் பெற்றுச் சென்றவர். மேலும், இவரைப் பற்றிய குறிப்புகள் கொங்கு மண்டல சதகம் எடுத்துரைக்கின்றது.
# பொதும்பு

**பொதும்பு**, மதுரை மாவட்டம், மதுரை வடக்கு வட்டம், மதுரை மேற்கு ஊராட்சி ஒன்றியத்தில் உள்ள பொதும்பு ஊராட்சியில் அமைந்த கிராமம் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, பொதும்பு கிராம மக்கள்தொகை 1,823 ஆகும்.
# பொதும்பு

## அமைவிடம்

மதுரையிலிருந்து அலங்காநல்லூர் செல்லும் சாலையில், 12 கி.மீ. தொலைவில் அமைந்துள்ளது.
# பொதும்பு

## சிறப்புகள்

பொதும்பில் கிழார், பொதும்பில் கிழார் மகனார் வெண்கண்ணியார், பொதும்பில் புல்லாளங் கண்ணியார் போன்ற சங்க காலப் புலவர்களின் பெயரோடு பொதும்பு தொடர்புடையது. இப்புலவர்கள் பொதும்பிலே பிறந்தவர்களாகவோ அல்லது பொதும்பு சார்ந்த தொடர்புடையவர்களாகவோ இருக்கலாம்.
# நடைமுறை நாடகம்

**நடைமுறை நாடகம்** (Procedural drama) என்பது தொலைக்காட்சி நிகழ்ச்சியின் ஒரு வகையாகும். இது குற்றங்கள் எவ்வாறு தீர்க்கப்படுகின்றன அல்லது சட்ட அமலாக்க நிறுவனம், சட்டமன்ற அமைப்பு அல்லது நீதிமன்றத்தின் வேறு சில அம்சங்களை மையமாகக் கொண்டுள்ளது.  
சில நாடகங்களில் உயர் தொழில்நுட்பம் அல்லது அதிநவீன கருவிகளைக் கொண்டு தயாரிக்கப்படுகின்றது. இந்த கதையில் முக்கிய கதாபாத்திரங்கள் குற்றவாளிகளை பிடிப்பதற்காக எவ்வாறு சிக்கலைச் சந்திக்கின்றன என்பதை விளக்குகின்றது. கதைகள் வழக்கமாக ஒரு அத்தியாய வடிவமைப்பைக் கொண்டுள்ளன, இது பார்வையாளருக்கு முந்தைய அத்தியாயங்களைக் காணத் தேவையில்லாதவாறு ஒரு அத்தியாயத்திற்கும் இன்னொரு தொடர்பு இல்லாதவாறு தயாரிக்கப்படுகின்றது. அத்தியாயங்கள் பொதுவாக ஒரு தன்னிறைவைக் கொண்டிருக்கின்றன, அவை தனித்தனியாகவும் குறிப்பிடப்படுகின்றன. நடைமுறை நாடக வடிவம் உலகம் முழுவதும் பிரபலமானது. லா & ஆர்டர், காமம் லா, டாகார்ட் போன்றவை நடைமுறை நாடக வகைக்குள் அடங்கும்.
# நிரப்பு கோட்டுரு

கோட்டுருவியலில் ஒரு கோட்டுருவின் நிரப்பு கோட்டுரு (*complement*) அல்லது நேர்மாறு (*inverse*) கோட்டுரு பின்வரும் பண்புகளைக் கொண்ட கோட்டுருவாக இருக்கும்:  
- இன் முனைகளே இன் முனைகளாக இருக்கும்.
- இரு வெவ்வேறான இரு முனைகள் இல் அடுத்துள்ளவைகளாக இல்லாமல் "இருந்தால், இருந்தால் மட்டுமே" அவை இல் அடுத்துள்ள முனைகளாக இருக்கும்.  
ஒரு முழுக்கோட்டுருவாகும்படி அதன் இணைக்கப்படாத முனைகளை இணைத்து இல்லாத விளிம்புகளை நிரப்பிய பின்னர் ஏற்கனவே உள்ள விளிம்புகளை நீக்கினால் இன் நிரப்பு கோட்டுருவான கிடைக்கும்.
நிரப்பு கோட்டுருவானது மூலக் கோட்டுருவின் கண நிரப்பி அல்ல; விளிம்புகள் மட்டுமே நிரப்பப்படுகின்றன.
# நிரப்பு கோட்டுரு

## வரையறை

### திசையற்ற கோட்டுரு

ஒரு திசையற்ற கோட்டுரு; என்பது இன் ஈருறுப்பு உட்கணங்களைக் கொண்டது எனில், ஆனது இன் நிரப்பி ஆகும்.  
இதில் என்பது இல் இன் நிரப்பு கணமாகும்.
# நிரப்பு கோட்டுரு

## வரையறை

### திசை கோட்டுரு

திசையற்ற கோட்டுரு போலவே திசை கோட்டுருவின் நிரப்பியையும் வரையறுக்கலாம்:
ஒரு திசை கோட்டுருவின் நிரப்பு கோட்டுருவும் அதே முனைகளைக் கொண்டதொரு திசைக் கோட்டுருவாக இருக்கும். இன் வரிசைச்சோடிகளாலான உட்கணங்களைக் கொண்டதாக அமையும்.  
: ஒரு திசை கோட்டுரு; என்பது இன் வரிசைச் சோடிகளின் உட்கணங்களைக் கொண்டது எனில், ஆனது இன் நிரப்பி ஆகும்.
# நிரப்பு கோட்டுரு

## பயன்பாடுகளும் எடுத்துக்காட்டுகளும்

பல கோட்டுருவியல் கருத்துகள் நிரப்பு கோட்டுரு வழியாக தொடர்பு கொண்டுள்ளன:
- வெற்று கோட்டுருவின் நிரப்பு கோட்டுரு ஒரு முழுக்கோட்டுருவாக இருக்கும். இதன் மறுதலையும் உண்மையாகும்.
- கோட்டுருவின் நிரப்பு கோட்டுருவின் தூண்டப்பட்ட உட்கோட்டுருவானது இல் ஒத்த தூண்டப்பட்ட உட்கோட்டுருவின் நிரப்பு கோட்டுருவாக இருக்கும்.
- ஒரு கோட்டுருவின் சாரா கணமானது, அக்கோட்டுருவின் நிரப்பு கோட்டுருவில் ஒரு குறுகும்பாக இருக்கும். இதன் மறுதலையும் உண்மையாகும். ஒரு கோட்டுருவின் சாரா கணமானது விளிம்பற்ற தூண்டப்பட்ட உட்கோட்டுருவாகவும் ஒரு குறுகும்பு முழுமையான தூண்டப்பட்ட கோட்டுருவாகவும் இருக்கும் என்பதால் இக்கூற்று முதல் இரு கூற்றுகளின் சிறப்புவகையாக அமையும்.
- ஒரு கோட்டுருவின் தன்னுருவாக்கக் குலமானது நிரப்பிக் கோட்டுருவின் தன்னுருவாக்கக் குலமாக இருக்கும்.
- ஒவ்வொரு முக்கோணமற்ற கோட்டுருவின் நிரப்பியும் வளைநகமற்ற கோட்டுருவாகும். இதன் மறுதலை உண்மையில்லை.
# அரசியல் நாடகம்

**அரசியல் நாடகம்** (Political drama) என்பது ஒரு அரசியல் கூறு கொண்ட ஒரு நாடகம், திரைப்படம் அல்லது தொலைக்காட்சி நிகழ்ச்சியை விவரிக்க முடியும். இது ஒரு சமூகத்தின் அரசியல் கருத்தை பிரதிபலித்து அல்லது ஒரு அரசியல்வாதி அல்லது தொடர்ச்சியான அரசியல் நிகழ்வுகளை விவரிக்கிறது.  
ஆரன் சோர்க்கின், ராபர்ட் பென் வாரன், செர்கீ ஐசென்ஸ்டைன், பெர்தோல்ட் பிரெக்ட், இழான் பவுல் சார்த்ர, கேரில் சர்ச்சில் மற்றும் பெடரிக்கோ கார்சியா லோர்க்கா ஆகியோர் அரசியல் சார்ந்த கதை எழுதுபவர்கள் ஆவார்.  
தமிழ்த் திரைப்படத்துறையில் அரசியல் சார்ந்த அரசியல், அமைதிப்படை, ஆய்த எழுத்து, எல். கே. ஜி, என். ஜி. கே, சகுனி போன்ற பல திரைப்படங்கள் வெளியாகியுள்ளது. அரசியல்ல இதெல்லாம் சாதாரணமப்பா என்ற ஒரு தொடரும் புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.
# அம்மார் இப்னு யாசிர்

**அம்மார் இப்னு யாசிர் இப்னு அமீர் இப்னு மாலிக்** ,எனப்படுபவர் இஸ்லாமிய வரலாற்றில் இசுலாமிய மார்க்கத்தை முதலில் ஏற்றவர்களில் ஒருவராக இருந்தார் , இஸ்லாத்திற்காக தன்னை முழுமையாக அர்ப்பணித்த காரணத்தால் , முஹம்மது நபி மற்றும் முஸ்லிம்களின் மிகவும் விசுவாசமான மற்றும் அன்பான தோழர்களில் ஒருவராக கருதப்படுகிறார். வரலாற்று ரீதியாக, அம்மார் இப்னு யாசிர் இஸ்லாத்தின் முதன்மை பள்ளிவாசலான காஃபா கட்டிய முஸ்லீம்களில் ஒருவராவார் .
# அம்மார் இப்னு யாசிர்

### இஸ்லாத்திற்கு முன்

அம்மார் பானு மக்சும் கோத்திரத்தைச் சேர்ந்தவர் ஹிஜாசில் (தற்போதைய சவூதி அரேபியா ). பிறந்தார், மேலும் கதீஜா (ரலி)<nowiki/>உடனான முஹம்மது நபியின் திருமணத்தின் தூதுவர்களில் ஒருவராக இருந்தார். அவரது தந்தை, யாசிர் இப்னு அமீர், யேமனில் உள்ள கஹ்தான் கோத்திரத்தைச் சேர்ந்தவர், மக்காவுக்கு குடிபெயர்ந்து, அடிமைப் பெண்ணான சுமய்யா பின்த் கயாத்தை மணந்த பின்னர் அங்கேயே குடியேறினார்; அம்மார் மற்றும் அவரது பெற்றோர்களான யாசிர் மற்றும் சுமய்யா ஆகியோர் அபுஹுதைஃபாவின் அடிமைகளாக இருந்தனர், அவரது மரணத்தின் பின்னர், இஸ்லாத்தின் எதிரிகளில் ஒருவரான அபு ஜஹ்ல்-இன் அடிமைகளாக எடுத்துக் கொள்ளப்பட்டு சித்திரவதைக்கு ஆளானார்கள். முஹம்மது நபியின் நம்பகத்தன்மையைப் பற்றிய அம்மரின் நம்பிக்கையும் அறிவும், அவருடைய நபித்துவத்திற்கு முன்பே ஆரம்பகாலத்தில் இசுலாத்தை பின்பற்ற அவரை ஊக்குவித்தது.
# அம்மார் இப்னு யாசிர்

### இஸ்லாமை ஏற்ற பிறகு

முஹம்மது நபியின் முதன்மை தோழரான அபுபக்கரின்(ரலி) அவர்களின் மூலமாக 614 அல்லது 615 இல் இஸ்லாம் மதத்தை ஏற்றார். . அம்மரின் தந்தை, தாய் மற்றும் சகோதரரும் முஸ்லிம்களாக மாறினர்.  
இதை அறிந்த குரைஷியர்கள் இஸ்லாத்தை கைவிட மறுத்ததற்காக கடுமையான துன்புறுத்தலுக்கு உள்ளாக்கப்பட்டனர் இதில் அம்மாரின் தாயார் அபு ஜஹால் என்பவனால் கொலை செய்யப்பட்டார்: அவர் முதல் முஸ்லீம் தியாகியாக கருதப்படுகிறார். இந்த துன்பகரமான நிகழ்வுக்கு பதிலளிக்கும் விதமாக இறைவனிடம் இருந்து செய்தியாக குர்ஆனின் அத்தியாயம் 29 (சிலந்தி)யின் தொடக்க வசனங்கள் வந்தன
# அம்மார் இப்னு யாசிர்

### இஸ்லாமை ஏற்ற பிறகு

#### போர்க்களத்தில் அம்மார்(ரலி)

இஸ்லாத்தின் முதல் போரான பத்ர் போரில் பங்கேற்ற வீரர்களில் அம்மர் அவர்களும் ஒருவராக இருந்தார் நபிகள் நாயகத்தின் மரணத்திற்குப் பிறகும் அவர் முஸ்லிம்களுடனான அனைத்து கடுமையான போர்களிலும் தொடர்ந்து பங்கேற்றார்.
# உண்மைநிலை நிகழ்ச்சி

**உண்மைநிலை நிகழ்ச்சி** அல்லது **யதார்த்த நிகழ்ச்சி** (Reality) என்பது தொலைக்காட்சி நிகழ்ச்சியின் ஒரு வகையாகும். இது முன்கூட்டியே படமாக்கப்படாத நிஜ வாழ்க்கை சூழ்நிலைகளை ஆவணப்படுத்துகிறது, இது பெரும்பாலும் தொழில்முறை நடிகர்களைக் காட்டிலும் அறியப்படாத நபர்களைக் கொண்டுள்ளது.  
யதார்த்த தொலைக்காட்சி நிகழ்ச்சிகள் 1990 களின் முற்பகுதியில் "ரியல் வேர்ல்ட்" மற்றும் 2000 களின் முற்பகுதியில் *சர்வைவர்*, *ஐடல்ஸ்* மற்றும் பிக் பிரதர் போன்ற நிகழ்ச்சிகள் உலகளாவிய வெற்றிகளுடன் முக்கியத்துவம் பெற்றது, இவை பல நாடுகளிலும் மறு செய்யப்பட்டு ஒளிபரப்பானது. யதார்த்த தொலைக்காட்சி நிகழ்ச்சி களில் பங்குபெற விரும்புவோர் நேரடியாக அல்லது காணொளி மூலம் தேர்வாகப்படுகின்றார்கள். போட்டியாளர்கள் போட்டி அடிப்படையிலாக படிப்படியாக நீக்குவதைக் கொண்டிருக்கின்றனர், அவை நீதிபதிகள் குழு அல்லது நிகழ்ச்சியின் பார்வையாளர்களாகவும் இருக்கலாம்.  
ஆவணப்படங்கள், தொலைக்காட்சி செய்திகள், விளையாட்டு தொலைக்காட்சி நிகழ்ச்சி, பேச்சு நிகழ்ச்சிகள் மற்றும் விளையாட்டு நிகழ்ச்சிகள் பொதுவாக யதார்த்த தொலைக்காட்சி நிகழ்ச்சியாக வகைப்படுத்தப்படுவதில்லை.  
தமிழ் தொலைக்காட்சியில் யதார்த்த நிகழ்ச்சிகள் 2000 ஆம் ஆண்டு காலப் பகுதியில் ஆரம்பிக்கப்பட்டது. சன் தொலைக்காட்சியில் ஒளிபரப்பான *சப்தஸ்வரங்கள்*, ஜெயா தொலைக்காட்சியில் ஒளிபரப்பான *ரகமாலிகா*, விஜய் தொலைக்காட்சியின் எயார்டல் சூப்பர் சிங்கர் போன்ற பல பாட்டு நிகழ்ச்சிகள் ஒளிபரப்பானது. அதே தருணம் தமிழ் தொலைக்காட்சித்துறை நடனந்திருக்கும் முக்கியத்துவம் அளிக்கப்பட்டு ஜோடி நம்பர் ஒன், மானாட மயிலாட, மஸ்தானா மஸ்தானா, சூப்பர் டான்சர், போன்ற பல நடன நிகழ்ச்சிகள் ஒளிபரப்பானது. 2010 ஆம் ஆண்டு காலப்பகுதிக்கு பிறகு அமெரிக்கா மற்றும் பிற நாட்டு யதார்த்த நிகழ்ச்சிகள் போன்று பிக் பாஸ் தமிழ், எங்க வீட்டு மாப்பிள்ளை, வில்லா டு வில்லேஜ், நீங்களும் வெல்லலாம் ஒரு கோடி, டான்ஸ் விஸ் டான்ஸ், சோப்பனா சுந்தரி, யார் அந்த ஸ்டார் 2020 போன்ற பல நிகழ்ச்சிகள் ஒளிபரப்படுகின்றன.
# புளோரண்டைன் இஸ்டரிஸ்

**புளோரண்டைன் இசிடரிசு** என்பது இத்தாலிய மறுமலர்ச்சி அரசியல் தத்துவஞானியும் எழுத்தாளருமான நிக்கோலோ மாக்கியவெல்லி எழுதிய வரலாற்று குறிப்பு நூலாகும். இது 1532 இல் இவரது மரணத்திற்குப் பின் வெளியிடப்பட்டது.
# புளோரண்டைன் இஸ்டரிஸ்

## பின்னணி

இத்தாலியின் பிளாரென்ஸ் ராஜ்யத்தில் செல்வாக்கான அரசு பதவியில் மாக்கியவெல்லி இருந்துவந்தார். அரசியல் நிலை மாறி 1512 ஆம் ஆண்டில் பழைய ராஜ வமிசத்தினரான மெடிசி குடும்பத்தைச் சேர்ந்தவர்களின் நகர ராஜ்யத்தின் ஆட்சியுரிமைக்கு வந்தபோது, மாக்கியவெல்லி தன் பதவியினின்றும் நீக்கப்பட்டார். இதனால் இவர் வறுமை நிலைக்கு ஆட்பட்டார். மாக்கியவெல்லியின் வறுமை நிலை கண்டு, இரக்கப்பட்ட மெடிசி பரம்பரையைச் சேர்ந்தவர்கள், 1518-ஆம் ஆண்டில் இவரை அழைத்து பிளாரென்ஸ் வரலாற்றை எழுதும்பணியை ஒப்படைத்தனர். இதற்காக இவருக்கு வருடாந்தரச் சம்பளமாக ஒரு சிறு தொகை கொடுக்கப்பட்டது. தர்க்கமுறையாகத் தொடர்ந்து ஏற்படும் மக்கள் வாழ்க்கையின் மாறுபாடுகளைப் பற்றிய இதுபோன்ற சரித்திரக் குறிப்பு எழுதும் முறை வேறு எந்த மொழியிலும் செய்யப்படாத முதல் முயற்சியாகும். ஆனால் மாக்கியவெல்லி இந்நூலை முற்றுப்பெற முடிப்பதற்கு முன்னால் மார்கியவெல்லி இறந்துவாட்டார்.
# நெவர் ஹேவ் ஐ எவர்

**நெவர் ஹேவ் ஐ எவர்** (Never Have I Ever) என்பது அமெரிக்க நாட்டு வயது வருவோருக்கான விடலைப் பருவ நகைச்சுவை நாடகம் ஆகும். இந்த தொடரை மிண்டி காலிங் மற்றும் லாங் ஃபிஷர் ஆகியோர் இணைந்து தயாரிக்க, மைத்ரேயி இராமகிருஷ்ணன், பூர்ணா ஜெகன்நாதன், ரிச்சா மூர்ஜனி, ஜாரன் லெவிசன் போன்ற பலர் நடித்துள்ளார்கள்.  
இது ஏப்ரல் 27, 2020 அன்று நெற்ஃபிளிக்சு என்ற இணையத்தில் வெளியிடப்பட்டது. மேலும் இது ஒரு தமிழ் அமெரிக்க உயர்நிலைப் பள்ளி மாணவி தனது தந்தையின் மரணத்தைக் கையாளும் பிரச்சனைகளை விளக்குகின்றது. இந்தத் தொடர் மக்களிடையே நேர்மறையான விமர்சனங்களைப் பெற்று வெற்றியடைத்துள்ளது. இந்த தொடரின் இரண்டாம் பருவம் 15 ஜூலை 2021 இல் வெளியானது.
# நெவர் ஹேவ் ஐ எவர்

## கதை சுருக்கம்

கலிபோர்னியாவின் ஷெர்மன் ஓக்ஸ் நகரைச் சேர்ந்த 15 வயது தமிழ் குடும்பத்தைச் சேர்ந்த சிறுமி தேவி விஸ்வகுமார் (மைத்ரேயி இராமகிருஷ்ணன்) அவர்களைச் சுற்றி கதை நகர்கின்றது.  
தேவி விஷ்வகுமாரின் தந்தை மோகன் (செந்தில் ராமமூர்த்தி) இறந்துவிட அதன் அதிர்ச்சியில் அவளின் இரு கால்களும் செயலிழந்துவிடுகின்றன.
நாட்காலியிலே முடங்குகிறது அவளது பள்ளிக்காலம். இதனால் கேலிக்கு உள்ளாகும் தேவி, புதுக் கல்வியாண்டைத் தனதாக்கப் பள்ளியின் அழகான மாணவனை சந்திக்க செய்ய முயற்சி செய்வதுதான் கதை. ஆனால் கண்டிப்பான அம்மா நளினி (பூர்ணா ஜெகன்நாதன்), நண்பர்கள், குடும்பம் மற்றும் உணர்வுகளுக்கு நடுவில் இவள் எப்படி நினைத்ததை வெற்றிகொள்கின்றாள் என்பதை இக் கதை விளக்குகின்றது.
# நெவர் ஹேவ் ஐ எவர்

## நடிகர்கள்

### முதன்மைக் கதாபாத்திரம்

- மைத்ரேயி இராமகிருஷ்ணன் - தேவி விஸ்வகுமார்
- தனது வாழ்க்கையை மேம்படுத்த விரும்பும் 15 வயது உயர்நிலைப் பள்ளியை சேர்ந்த ஒரு இளம் பெண்.
- பூர்ணா ஜெகன்நாதன் - வைத்தியர். நளினி விஸ்வகுமார்
- தேவியின் தாயார் மற்றும் கண்டிப்பானவர்.
- ரிச்சா மூர்ஜனி - கமலா
- தேவியின் உறவினர். கால்டெக்கில் பி.எச்.டி படிப்பதற்காக தேவி குடுப்பதுடன் தங்கியுள்ளார்
- ஜாரன் லெவிசன் - பென் கிராஸ்
- ஒரு உயர்நிலைப் பள்ளி மாணவன்
- டேரன் பார்னெட் - பாக்ஸ்டன் ஹால் யோஷிடா
- 16 வயது உயர்நிலைப் பள்ளி மேல் வகுப்பை சேர்ந்தவன் மற்றும் தேவி மீது இவன் காதல் வசப்படுகின்றான்.
- இச்சான் மெக்கன்ரோ
# நெவர் ஹேவ் ஐ எவர்

## நடிகர்கள்

### துணைக் கதாபாத்திரங்கள்

- ரமோனா யங் - எலினோர் வோங்
- தேவியின் சிறந்த நண்பர்களில் ஒருவர்.
- லீ ரோட்ரிக்ஸ் - ஃபேபியோலா டோரஸ்
- தேவியின் சிறந்த நண்பர்களில் ஒருவர்.
- நிக்கேசி நாஷ் - வைத்தியர். ஜேமி ரியான்
- தேவியின் சிகிச்சையாளர்.
- செந்தில் ராமமூர்த்தி - மோகன் விஸ்வகுமார் (தேவியின் தந்தை)
- எடி லியு - ஸ்டீவ் (கமலாவின் காதலன்)
- கிறிஸ்டினா கார்ட்னர் - ஈவ்
- பெஞ்சமின் நோரிஸ் - ட்ரெண்ட் ஹாரிசன்
- டினோ பெட்ரெரா - ஜோனா ஷார்ப்
- ஜெய் சு பார்க்- ஜாய்ஸ் வோன்
# நெவர் ஹேவ் ஐ எவர்

## நடிகர்கள்

### சிறப்புத் தோற்றம்

- பிரகதி குருபிரசாத்
- அஞ்சுல் நிகம் - ராஜ்
# நெவர் ஹேவ் ஐ எவர்

## நடிகர்களின் தேர்வு

இந்தத் தொடரில் தேவி விஸ்வகுமார் என்ற பாத்திரத்தில் நடிக்க விடுத்த அழைப்பை ஏற்று உலகம் முழுவதும் இருந்து 15 ஆயிரம் போ் விண்ணப்பித்திருந்தனர். ஆனால் முன்னர் எந்தவித நடிப்பு அனுபவங்களும் இல்லாத மைத்ரேயி இராமகிருஷ்ணன் என்பவர் இத்தொடரில் நடிக்கத் தெரிவானார். இவர் ஒரு ஈழத்து தமிழ் பெண் ஆவார். இவர் இதற்க்கு முன் உயர்நிலைப் பள்ளியில் ஒரு நாடகத்தை அரங்கேற்றிய அனுபவத்தை மட்டுமே கொண்டிருந்தார்.
# நெவர் ஹேவ் ஐ எவர்

## தயாரிப்பு

இந்த தொடரை தயாரிப்பாளரான மிண்டி காலிங் மற்றும் இணை தயாரிப்பாளா் லாங் ஃபிஷர் ஆகியோர் தயாரித்துள்ளனர். இது தயாரிப்பாளரான கலிங்கின் குழந்தைப் பருவத்தை அடிப்படையாகக் கொண்ட கதை. என்பது குறிப்பிடத்தக்கது.
# நெவர் ஹேவ் ஐ எவர்

## தயாரிப்பு

### படப்பிடிப்பு

இந்தத் தொடர் 2019 ஆம் ஆண்டில் படமாக்கப்பட்டது, 2019 அக்டோபர் 31 ஆம் தேதி தயாரிப்பு முடிவடைந்தது.
# நெவர் ஹேவ் ஐ எவர்

## வரவேற்பு

அழுகிய தக்காளிகள் என்ற இணையம் இந்தத் தொடர் 50 மதிப்புரைகளின் அடிப்படையில் 96% ஒப்புதல் மதிப்பீட்டைக் கொண்டுள்ளது, சராசரியாக 7.8 / 10 மதிப்பீட்டைக் கொண்டுள்ளது. மெட்டாக்ரிடிக் என்ற இணையத்தில் 18 மதிப்புரைகளின் அடிப்படையில் 100 இல் 80 மதிப்பெண்களைக் கொண்டுள்ளது, இது "பொதுவாக சாதகமான மதிப்புரைகளைக் குறிக்கிறது.
# சி. எஸ். ஐ துவக்கப் பள்ளி, நத்தம் (திண்டுக்கல் மாவட்டம்)

**சி. எஸ். ஐ துவக்கப்பள்ளி** திண்டுக்கல் மாவட்டம் நத்தம் தாலுகாவில் கி.பி. 1879ஆம் ஆண்டு இருபாலர் பள்ளியாகத் துவங்கப்பட்டது. இப்பள்ளி துவங்கப்பட்டு 145 ஆண்டுகள் (2025 இல்) நிறைவடைந்துவிட்டது. இது அரசு உதவிபெறும் பள்ளி ஆகும். இதன் முதல் தலைமைஆசிரியர் ஞானப்பிரகாசம் பிள்ளை ஆவார். இப்பள்ளி மதுரை முகவை திருமண்டலத்திற்கு உட்பட்டது. இப்பள்ளியின் தற்போதைய தாளாளர் அருள்திரு கிங் சாமுவேல் சற்குணம். தலைமை ஆசிரியர் ஆரோக்கிய ராஜா (2020 முதல்)
# கி.பி. 1879ஆம் ஆண்டில் கூரைக் கட்டடத்தில் துவங்கப்பட்டது. சிலகாலத்திற்குப்பின் ஓட்டுக்கட்டடத்தில் செயல்பட்டு வந்தது. பின்னர் இப்பள்ளிக் கட்டிடம் 2001 மற்றும் 2013ஆம் ஆண்டு புதுப்பிக்கப்பட்டு, பல வசதிகளுடன் செயல்பட்டுவருகிறது. நூற்றாண்டு கடந்த பள்ளி என்ற பெருமைக்குரியது.

முன்னாள் தலைமை ஆசிரியர்கள் விவரம்:
- செல்லையா
- பி. எஸ். எப். பாஸ்கரன்
- ராசையா
- உதயக்குமார்
- பால்ஜெயகரன்
- ஜோஷ்வா
- பாக்கியவதி
- ஞானசெல்வம். (2016 - 2020)
# கி.பி. 1879ஆம் ஆண்டில் கூரைக் கட்டடத்தில் துவங்கப்பட்டது. சிலகாலத்திற்குப்பின் ஓட்டுக்கட்டடத்தில் செயல்பட்டு வந்தது. பின்னர் இப்பள்ளிக் கட்டிடம் 2001 மற்றும் 2013ஆம் ஆண்டு புதுப்பிக்கப்பட்டு, பல வசதிகளுடன் செயல்பட்டுவருகிறது. நூற்றாண்டு கடந்த பள்ளி என்ற பெருமைக்குரியது.

## வெளியிணைப்புகள்

- CSI PRIMARY SCHOOL, NATHAM
# பன்னாட்டு தகவல் தொழில்நுட்ப நிறுவனம், ஐதராபாத்

**பன்னாட்டுத் தகவல் தொழில்நுட்ப நிறுவனம்** (**International Institute of Information Technology, Hyderabad**), இந்தியாவின் தெலங்கானா மாநிலத் தலைநகரான ஐதராபாத்தில் இயங்கும் இத்தகவல் தொழில்நுட்ப நிறுவனம், தன்னாட்சி பெற்ற பல்கலைக்கழகமாக 1998 ஆண்டு முதல் இயங்குகிறது. இது இந்திய அரசின் மனிதவள மேம்பாட்டு அமைச்சகத்தின் கீழ் செயல்படுகிறது. தெற்காசியாவில் தகவல் தொழில் நுட்பக் கல்வி வழங்கும் முதல் ஏழு பல்கலைக்கழகங்களில், இப்பல்கலைக்ழகமும் ஒன்றாகும். மேலும் இப்பல்கலைக்கழகத்தில் படித்த மாணவர்களில் நூறு விழுக்காட்டினருக்கும் வேலைவாய்ப்பு உறுதியாகும். இப்பல்கலைக் கழகம் தகவல் தொழில் நுட்பத்தில் இளநிலை மற்றும் முதுநிலை அறிவியல் மற்றும் தொழில்நுட்பப் பட்டப் படிப்புகள் வழங்குகிறது. மேலும் இந்நிறுவனம் தகவல் தொழில் நுட்ப ஆய்வுப் படிப்பில் முதுதத்துவமாணி மற்றும் முனைவர் பட்டங்கள் வழங்குகிறது.  
மேலும் இப்பல்கலைக்கழகம் ஒருங்கிணைந்த ஐந்தாண்டு இளநிலை மற்றும் முதுநிலை தகவல் தொழில்நுட்ப அறிவியியல் (B.S & M.S) மற்றும் தொழில்நுட்பப் பட்டங்கள் (B.Tech & M.Tech).  
இத்தகவல் தொழில்நுட்ப பல்கலைக்கழகத்தில், மேனிலைப் பள்ளி முடித்த மாணவர்களை அகில இந்திய அளவில் நுழைவுத் தேர்வு முலம் அனுமதி வழங்கப்படுகிறது.
இது போன்ற நிறுவனங்கள் பெங்களூரு மற்றும் தில்லியில்
இயங்குகிறது.
# பலவகையான நிகழ்ச்சி

**பலவகையான நிகழ்ச்சி** (Variety show) என்பது இசை நாடகம், நகைச்சுவை திட்ட உருவரை, மாய வித்தை, கழைக்கூத்து, ஏமாற்று வித்தை, மற்றும் மாயக்குரல் உள்ளிட்ட பல்வேறு செயல்களால் ஆன பொழுதுபோக்கு நிகழ்ச்சி வகை ஆகும். இது பொதுவாக ஒரு தொகுப்புபாளரால் அறிமுகப்படுத்தப்படுகிறது. பல்வேறு வடிவங்கள் விக்டோரியா கால மேடையில் இருந்து வானொலி மற்றும் பின்னர் தொலைக்காட்சி வரை சென்றன. பல்வேறு நிகழ்ச்சிகள் 1940 களின் பிற்பகுதியிலிருந்து 1980 களில் ஆங்கில மொழி தொலைக்காட்சிகளில் பிரதானமாக இருந்தன.  
ஐக்கிய இராச்சியத்தின் *ராயல் வரியேட்டி பேரஃஓர்மன்ஸ்* மற்றும் தென் கொரியா நாட்டு *ரன்னிங் மேன்* போன்ற நிகழ்ச்சிகள் இன்னும் பிரபலமாக உள்ளது.
# தொலைக்காட்சியில் அறிவியல் புனைவு

**தொலைக்காட்சியில் அறிவியல் புனைவு** (Science fiction on television) என்பது அறிவியல் புனைவு சார்ந்த ஒரு தொலைக்காட்சி நிகழ்ச்சி வகை ஆகும். இது முதன்முதலில் தொலைக்காட்சி நிகழ்ச்சிகளில் 1930 களின் பிற்பகுதியில் தோன்றியது, இது அறிவியல் புனைகதையின் பொற்காலம் என்று அழைக்கப்படுகிறது. சிறப்பு விளைவுகள் மற்றும் பிற உற்பத்தி நுட்பங்கள் மூலம் யதார்த்த வடிவில் ஒரு கற்பனை உலகின் உயிருள்ள காட்சி படத்தை உருவாக்கி படைப்பதே அறிவியல் புனைவு ஆகும். ஸ்டார் ட்ரெக், ட்விலைட் ஸோன், X- பைல்ஸ், ஸ்மால்வில்லி போன்ற பல அறிவியல் புனைவு சார்ந்த தொடர்கள் ஒளிபரப்பானது.
# தொலைக்காட்சியில் அறிவியல் புனைவு

## அறிவியல் புனைவு தொலைக்காட்சி தயாரிப்பு செயல்முறை மற்றும் முறைகள்

தற்போதைய யதார்த்தத்தை அடையமுடியாத அளவிற்கு பண்புகள் மற்றும் திறன்களைக் கொண்ட கற்பனை அமைப்புகள் அல்லது கதாபாத்திரங்களை சித்தரிக்க வேண்டிய அவசியம் தொலைக்காட்சி உற்பத்தியின் சிறப்பு நுட்பங்களை விரிவாகப் பயன்படுத்த தயாரிப்பாளர்களைக் கட்டாயப்படுத்துகிறது.
# தொலைக்காட்சியில் அறிவியல் புனைவு

## சிறப்பு விளைவுகள் (Special effects)

தொலைக்காட்சியில் அறிவியல் புனைகதை வரலாறு முழுவதும் சிறப்பு விளைவுகள் ஒரு முக்கிய கருவியாக இருந்தன. சிறிய வெடிபொருள்கள், ரத்தக் குண்டுகள் ஆகியவை திகில் தொடர்களில் அரக்கர்களையும் பாதிக்கப்பட்டவர்களையும் உருவாக்க சிறப்பு விளைவுகள் தேவைப்படுகின்றது.
# மத்திய சாலை ஆய்வு நிறுவனம்

ஜெயக்கர் குழுவின் பரிந்துரையின் அடிப்படையில், **மத்திய சாலை ஆராய்ச்சி நிறுவனம்** (Central Road Research Institute) 1952 ஆம் ஆண்டு அமைக்கப்பட்டது. சாலைகளின் வடிவமைப்பு, கட்டுமானம், பராமரிப்பு பற்றி பல்வேறு ஆய்வுகளையும், ஆராய்ச்சிகளையும் இந்தநிறுவனம் மேற் கொண்டு வருகிறது. நடுவன் அரசின் அறிவியல் மற்றும் தொழிலக ஆய்வு மன்றத்தின் ஒரு அங்கமாக இது விளங்குகிறது. கீழ்கண்ட பணிகள் சம்மந்தமான ஆராய்ச்சி மற்றும் வளர்ச்சித் திட்டங்களில் இந்த நிறுவனம் தன்னை ஈடுபடுத்திக் கொண்டுள்ளது:
1. விமான ஒடு பாதை/ சாலைகளின் வடிவமைப்பு, கட்டுமானம், பராமரிப்பு
1. நடுத்தர / பெரு நகரங்களுக்கு ஒருங்கிணைந்த போக்குவரத்துத் திட்டங்கள்
1. சமவெளி, மலைப்பகுதி போன்ற வெவ்வேறு நில சாலைகளின் மேலாண்மை.
1. தரம் குன்றிய கட்டுமான பொருட்களின் மேம்பாடு
# விக்கிப்பீடியா:முதற்பக்கக் கட்டுரைகள்/சூன் 7, 2020

<div id="mp-tfa-img">  
</div>
**பாக்ஸ் மங்கோலிகா** எனும் பதத்திற்கு லத்தீன் மொழியில் “மாங்கோலிய அமைதி” என்று பொருள். இது ***பாக்ஸ் டாடரிகா*** என்றும் அழைக்கப்படுவதுண்டு. “இது அசல் பதமான *பாக்ஸ் ரோமனா*விலிருந்து உருவானது. 13 வது மற்றும் 14 ஆம் நூற்றாண்டுகளில் மங்கோலியப் படையெடுப்புகளால் யூரேசியப் பிரதேசத்தில் வாழ்ந்த மக்களின் சமூக, கலாச்சார, மற்றும் பொருளாதார வாழ்க்கையில் ஏற்பட்ட நிலைத்தன்மையை இது குறிக்கிறது. இந்தப் பதமானது ஒன்றுபட்ட நிர்வாகத்தால் உருவான எளிதாக்கப்பட்ட தகவல் தொடர்பு, வர்த்தகம் மற்றும் மங்கோலியர்களின் வெற்றிகளைத் தொடர்ந்து அதன் விளைவாக பரந்த நிலப்பரப்பில் ஏற்பட்ட அமைதியான காலம் ஆகியவற்றைப் பற்றி விவரிக்கப் பயன்படுத்தப்படுகிறது. **மேலும்...**
---
<div id="mp-tfa-img">  
</div>
**இசுலாமுக்கு முந்திய அரேபியாவின் சமயம்** என்பது அரேபியாவில் இசுலாம் சமயம் தோன்றுவதற்கு முன்னர் அராபியத் தீபகற்பத்தின் அரேபிய மக்கள் பல கடவுள் வணக்க முறை, யூதம், கிறித்தவம் மற்றும் பாரசீக சொராட்டிரம் போன்ற சமய முறைகளைப் பின்பற்றினர் என்பதையும் அவர்களின் இசுலாம் அல்லாத சமய நம்பிக்கைகளைப்பற்றிக் குறிப்பிடுவதாகும். ஆரம்பத்தில், அரேபியாவின் பல கடவுள் வணக்க முறையில் தேவதைகள் மற்றும் புனித ஆவிகளை வணங்கினர். அரேபியர்கள் ஹெஜாஸ் பகுதியில், குறிப்பாக மெக்காவில் உள்ள காபாவில் வைத்து வழிபட்ட பெண் தேவதைகளில் முக்கியமானவைகளாக அல்-லாத், அல்-உஸ்ஸா மற்றும் மனாத் காணப்பட்டன. **மேலும்...**
# ஓதற்பிரிவு

**ஓதற்பிரிவு என்றால் என்ன** *  
- ஓதற்பிரிவு என்பது கணவன் கல்வி கற்பதற்காக வெளிநாட்டு செல்வது ஆகும்.
- இவ்வகையிலானப் பிரிவென்பது மூன்றாண்டுகள் வரை நீடிக்கலாம்.
- ஓதற்பிரிவின்போது தலைவன் தலைவியை நினைத்துப் புலம்புவதோ இடையில் திரும்புவதோ இல்லை.இதுவே ஓதற்பிரிவு ஆகும்.
# ஓதற்பிரிவு

## இலக்கியத்தில் ஓதற்பிரிவு

இல்லறத்தின் போது, தலைவன் வேற்று நாட்டுக்குச் சென்று ஆங்குள்ளோருக்குத் தான் அறிந்தவற்றைக் கற்பித்தும், அவர்களிடம் இருந்து கற்றும் வருவான். தொல்காப்பியத்தில் இவ்வாறு பிரியும் காலம் "ஓதற்பிரிவு" எனச் சொல்லப்பட்டுள்ளது. (தொல். பொ. 25.) இதற்கு மூன்று ஆண்டு காலம் எனவும் வகுக்கிறது.
- கல்விநலங்கூறல்
- பிரிவுநினைவுரைத்தல்
- கலக்கங்கண்டுரைத்தல்
- வாய்மொழிகூறித் தலைமகள் வருந்தல்
# Module:Pn

---
Module that returns one value from a list of unnamed parameters
Named parameter idx is the index of the parameter that is to be returned
Negative indices count backward from the end of the list
# 

local p = {}  
p.getVal = function
local args = {}
-- copy arguments from object and its parent
for k, v in pairs(.args) do
args[k] = v
end
for k, v in pairs(:getParent.args) do
args[k] = v
end
if not args[1] then
return nil
end
local idx = tonumber(args.idx) or 1
if idx < 0 then idx = #args + idx + 1 end
return args[idx]
end  
return p
# மேரி பென்டன்

**மேரி பென்டன் (Mary Fenton)** அல்லது **மெகர்பாய்** (1854 - 1896) என்ற இவர் ஐரோப்பிய வம்சாவளியைச் சேர்ந்த முதல் குஜராத்தி, பார்சி மற்றும் உருது நாடக நடிகை ஆவார். பிரிட்டிசு இந்திய இராணுவத்தில் ஒரு ஐரிசு இராணுவ வீரருக்குப் பிறந்த இவர், பார்சி நடிகரும்-இயக்குனருமான கவாஸ்ஜி பழஞ்சி கட்டாவ் என்பவரை காதலித்து மணந்தார். கட்டாவ் இவரை நடிப்புலகிற்கு அறிமுகப்படுத்தினார். மேலும் பென்டன் ஒரு வெற்றிகரமான மேடை வாழ்க்கையை கொண்டிருந்தார்.
# மேரி பென்டன்

## ஆரம்ப கால வாழ்க்கை

மேரி பென்டன் இந்தியாவின் முசோரிக்கு அருகிலுள்ள இலாண்டூரில் பிரிட்டிசு இந்திய இராணுவத்தின் ஓய்வுபெற்ற வீரர் மேத்யூ பென்டன் மற்றும் ஜேனட் ஆகியோருக்கு மேரி ஜேன் பென்டன் என்ற பெயரில் பிறந்தார். இவரது ஆரம்பகால வாழ்க்கை மற்றும் கல்வி பற்றிய கூடுதல் தகவல்கள் எதுவும் கிடைக்கவில்லை. பார்சி நாடக நடிகரும் இயக்குநருமான கவாஸ்ஜி பழஞ்சி கட்டாவ் தனது *இந்தர் சபா* என்ற நாடகத்திற்காக ஒத்திகை பார்த்துக்கொண்டிருந்த பொழுது பென்டன் தனது மேஜிக் விளக்கு என்ற நிகழ்ச்சிக்காக மண்டபத்தை முன்பதிவு செய்ய வந்திருந்தார். அங்கே இருவரும் சந்தித்து பின்னர் இருவரும் காலித்து மணந்து கொண்டனர். அதைத் தொடர்ந்து, மேரி, மெகர்பாய் என்ற பார்சி பெயரை ஏற்றுக்கொண்டார். மேரி ஏற்கனவே இந்தி மற்றும் உருது மொழியை அறிந்திருந்தார். மேலும் 1870களில் கட்டாவ் பாடல் மற்றும் நடிப்பில் இவருக்கு கூடுதல் பயிற்சி அளித்தார்.  
இவரது திறமை மற்றும் கட்டாவுடனான உறவு காரணமாக அவர் நாடக அரங்குகளில் ஒரு பரபரப்பை உருவாக்கினார்.
# மேரி பென்டன்

## தொழில்

மேரி பார்சி, குஜராத்தி மற்றும் உருது நாடகங்களின் முதல் ஆங்கிலோ-இந்திய நடிகை ஆவார். பின்னர் இவர் பிராம்ஜி அப்பு நாடக நிறுவனத்தில் பணிபுரிந்தார். அதன்பிறகு பல நாடக குழுக்களுக்கு மாறினார்.  
மேரி பென்டன் அநேகமாக 1896 இல் தனது 42 வயதில் இறந்துவிட்டார் என்று நம்பப்படுகிறது.
# தீபிகா நாராயண் பரத்வாஜ்

**தீபிகா நாராயண் பரத்வாஜ் (Deepika Narayan Bhardwaj)** இவர் ஓர் இந்திய பத்திரிகையாளரும், ஆவணப்படத் தயாரிப்பாளரும் மற்றும் சம உரிமை ஆர்வலரும் ஆவார். மணமகள் மற்றும் அவர்களது குடும்பத்தினர் வரதட்சணை கொடுமை காரணம் மற்றும் குற்றவியல் பிரிவு 498 ஏ (வரதட்சணை எதிர்ப்பு சட்டம்) ஆகியவற்றை உள்ளடக்கிய ஒரு ஆவணப்படத்தை தயாரித்த பின்னர் பரத்வாஜ் முக்கியத்துவம் பெற்றார். ரோதக் சகோதரிகளின் வைரஸ் வீடியோ சர்ச்சையில் பாதிக்கப்பட்டவர்கள் எனக் கூறப்படும் சதித்திட்டத்தில் இவர் சாட்சிகளை நேர்காணல் செய்து ஆதாரங்களை சேகரித்து அம்பலப்படுத்தினார்.
# தீபிகா நாராயண் பரத்வாஜ்

## கல்வி மற்றும் தொழில்

தீபிகா நாராயண் பரத்வாஜ் துணி மற்றும் அறிவியல் தொழில்நுட்ப நிறுவனத்தில் பி.டெக் பட்டம் பெற்றார். 2009 ஆம் ஆண்டில் இந்திய இதழிலியல் தொழில்நுட்ப நிறுவனத்தில் தொலைக்காட்சி பத்திரிகையில் முதுகலை சான்றிதழ்ப் பட்டம் பெற்றார்.  
திரைப்படத் தயாரிப்பைத் தொடர வேலையை விட்டுச் செல்வதற்கு முன்பு 2006 முதல் 2008 வரை இவரது *கிராமின் டக் சேவக்* என்ற முதல் ஆவணப்படம் 2009 இல் ஜீவிகா: ஆசியா வாழ்வாதார ஆவணப்பட விழாவில் மாணவர் திரைப்பட விழாவில் வெற்றி பெற்றது. இவர் நவம்பர் 2010 முதல் எக்ஸ்சேஞ்ச் 4 என்ற நிறுவனத்தில் தலைமை ஆலோசகராக பணியாற்றி வருகிறார்.
# அம்ரித் கவுர்

**ராஜ்குமாரி பிபிஜி அம்ரித் கவுர் (Rajkumari Bibiji Amrit Kaur)** (1889 பிப்ரவரி 2 -1964 பிப்ரவரி 6) இவர் ஓர் இந்திய ஆர்வலரும் மற்றும் அரசியல்வாதியுமாவார். இந்திய சுதந்திர இயக்கத்துடன் நீண்டகாலமாக இணைந்திருந்ததைத் தொடர்ந்து, இவர் 1947 இல் இந்தியாவின் முதல் சுகாதார அமைச்சராக நியமிக்கப்பட்டு 1957 வரை அப்பதவியில் இருந்தார். கவுர் தனது பதவிக் காலத்தில், இந்தியாவில் பல சுகாதார சீர்திருத்தங்களை மேற்கொண்டார். மேலும் இவர் இந்தத் துறைக்கு அளித்த பங்களிப்புகளுக்காகவும், பெண்கள் உரிமைகளை ஆதரிப்பதற்காகவும் பரவலாக நினைவுகூரப்படுகிறார். கவுர் இந்திய அரசியலமைப்பை வடிவமைத்த இந்திய அரசியலமைப்பு நிர்ணய மன்றத்தின் உறுப்பினராகவும் இருந்தார்.
# அம்ரித் கவுர்

## ஆரம்ப கால வாழ்க்கை

அமிர்த் கவுர் 1889 பிப்ரவரி 2 ஆம் தேதி இந்தியாவின் உத்தரப்பிரதேசத்தின் லக்னோவில் (அப்பொழுது ஐக்கிய மாகாணங்கள்) பிறந்தார். கபுர்தலா ராஜாவின் இளைய மகனான ராஜா 'சர்'ஹர்னம் சிங் அலுவாலியா மற்றும் அவரது மனைவி பிரிசில்லா கோலக்நாத் (ராணி லேடி ஹர்னம் சிங்) ஆகியோருக்கு பிறந்தார். ராஜா சர் ஹர்னம் சிங் தனது மூத்த சகோதரரின் அகால மரணத்திற்குப் பின்னர், அடுத்தடுத்து ஏற்பட்ட அரியணைக்கான போராட்டத்திற்குப் பின்னர் கபுர்தலாவை விட்டு வெளியேறினார். அம்ரித் கவுர் ஒரு ஆங்கிலிகன் கிறிஸ்தவ சூழலில் வளர்க்கப்பட்டார். ஏனெனில் இவரது தந்தை கிறிஸ்தவ மதத்திற்கு மாற்றப்பட்டார். மேலும் இவரது தாய் ஒரு பெங்காலி கிறிஸ்தவர் ஆவார். இங்கிலாந்தின் தோர்செட்டில் உள்ள செர்போர்ன் மகளிர் பள்ளியில் தனது ஆரம்பக் கல்வியைப் பெற்றார். மேலும் ஆக்சுபோர்டு பல்கலைக்கழகத்தில் கல்லூரிக் கல்வியைப் பெற்றார். இங்கிலாந்தில் கல்வி முடித்ததும், இந்தியா திரும்பினார்.
# அம்ரித் கவுர்

## தொழில்

### இந்தியாவின் சுதந்திர இயக்கத்தில் பங்கேற்பு

இங்கிலாந்திலிருந்து இந்தியா திரும்பிய பின்னர், கவுர் இந்திய சுதந்திர இயக்கத்தில் ஆர்வம் காட்டினார். கோபால கிருஷ்ணா கோகலே உள்ளிட்ட இந்திய தேசிய காங்கிரசு தலைவர்களுடன் இவரது தந்தை நெருங்கிய தொடர்பைப் பகிர்ந்து கொண்டார். 1919 இல் மும்பையில் சந்தித்த மகாத்மா காந்தியைச் சந்தித்தப்பின் அவரது எண்ணங்கள் மற்றும் பார்வையால் கவுர் ஈர்க்கப்பட்டார். அந்த ஆண்டின் பிற்பகுதியில் ஏற்பட்ட ஜாலியன்வாலா பாக் படுகொலையைத் தொடர்ந்து, பஞ்சாபின் அமிர்தசரசில் 400 க்கும் மேற்பட்ட அமைதியான போராட்டக்காரர்களை பிரிட்டிசு படைகள் சுட்டுக் கொன்றபோது, கவுர் இந்தியாவில் பிரிட்டிசு ஆட்சியை கடுமையாக விமர்சித்தார். பின்னர், இவர் முறையாக காங்கிரசில் சேர்ந்தார் .மேலும், இந்தியாவின் சுதந்திர இயக்கத்தில் தீவிரமாக பங்கேற்கத் தொடங்கினார். அதே நேரத்தில் சமூக சீர்திருத்தத்தைக் கொண்டுவருவதிலும் கவனம் செலுத்தினார்.  
கவுர் 1927 இல் அகில இந்திய மகளிர் மாநாட்டை நிறுவினார்.  
உலகளாவிய வாக்குரிமைக்கான காரணத்தை அவர் வென்றார். மேலும் இந்திய உரிமைகள் மற்றும் அரசியலமைப்பு சீர்திருத்தங்கள் பற்றிய லோதியன் குழு முன், மற்றும் இந்திய அரசியலமைப்பு சீர்திருத்தங்கள் குறித்து பிரிட்டிசு நாடாளுமன்றத்தின் கூட்டுத் தேர்வுக் குழு முன் சாட்சியமளித்தார்.  
கவுர் அகில இந்திய மகளிர் கல்வி நிதி சங்கத்தின் தலைவராக பணியாற்றினார். இவர் புதுதில்லியில் உள்ள லேடி இர்வின் கல்லூரியின் செயற்குழு உறுப்பினராகவும் இருந்தார். இவர் முறையே 1945 மற்றும் 1946 ஆம் ஆண்டுகளில் இலண்டன் மற்றும் பாரிஸில் யுனெஸ்கோ மாநாடுகளுக்கு இந்திய தூதுக்குழுவின் உறுப்பினராக அனுப்பப்பட்டார். அகில இந்திய நூற்பாலை சங்கத்தின் அறங்காவலர் குழுவின் உறுப்பினராகவும் பணியாற்றினார்.  
கவுர் கல்வியறிவின்மையைக் குறைப்பதற்கும், அப்போது சில இந்திய சமூகங்களிடையே நடைமுறையில் இருந்த குழந்தைத் திருமணங்களின் வழக்கத்தையும், பெண்களுக்கான பர்தா முறையையும் ஒழிப்பதற்காகப் பணியாற்றினார்.
# அம்ரித் கவுர்

## தொழில்

### சுதந்திரத்திற்குப் பின்: அரசியலமைப்பு சபை உறுப்பினர், மற்றும் சுகாதார அமைச்சர்

(இடதுபுறம்) வலதுபுறத்தில் நிற்பவர் இந்திய செஞ்சிலுவைச் சங்கத்தின் சர்தார் பல்வந்த் சிங் பூரி. ]]
ஆகஸ்ட் 1947 இல் காலனித்துவ ஆட்சியில் இருந்து இந்தியா சுதந்திரம் அடைந்ததைத் தொடர்ந்து, கவுர் இந்திய அரசியலமைப்புச் சட்டமன்றத்திற்கு நியமிக்கப்பட்டார். இது இந்திய அரசியலமைப்பை வடிவமைக்க நியமிக்கப்பட்ட அரசாங்க அமைப்பாகும் . இவர் அடிப்படை உரிமைகள் தொடர்பான துணைக்குழு மற்றும் சிறுபான்மையினருக்கான துணைக்குழு உறுப்பினராகவும் இருந்தார்.  
இந்தியாவின் சுதந்திரத்திற்குப் பிறகு, அமிர்த் கவுர் ஜவகர்லால் நேருவின் முதல் அமைச்சரவையின் ஒரு பகுதியாக ஆனார்; அமைச்சரவை பதவியில் இருந்த முதல் பெண் இவர். இவருக்கு சுகாதார அமைச்சகம் நியமிக்கப்பட்டது.  
கவுர் 1964 பிப்ரவரி 6 அன்று புதுதில்லியில் இறந்தார். இன்று, அவரது தனிப்பட்ட ஆவணங்கள் டெல்லியின் தீன் மூர்த்தி மாளிகையில் உள்ள நேரு நினைவு அருங்காட்சியகம் மற்றும் நூலகத்தில் உள்ள காப்பகங்களின் ஒரு பகுதியாக இருக்கிறது.
# நாடகத் தடைச்சட்டம்

நாடகத் தடைச்சட்டம் என்பது விடுதலைப் போராட்டக் காலகட்டத்தில் மக்களிடையே விழிப்புணர்வை ஏற்படுத்தும்
நோக்கில் மேடையேற்றப்பட்ட பல்வேறு நாடகங்களைத் தடுக்கும் வகையில் அன்றைய பிரித்தானிய அரசால் கொண்டுவரப்பட்டதாகும். நாடகங்களை மேடையேற்றுவதற்கு பிரித்தானிய அரசானது பல்வேறு விதிமுறைகளையும் கட்டுப்பாடுகளையும் விதித்தது. அவற்றுள் ஒன்று 1876 இல் கொண்டுவரப்பட்ட *நாடகத் தடைச்சட்டம்* (Dramatic Performances Act) ஆகும். இதன்படி நாடகத்தை மேடையேற்றும் முன் அதன் பிரதியை மாவட்ட ஆட்சியரிடமும் காவல்துறை ஆணையரிடமும் காண்பித்து அனுமதி பெறவேண்டும். காவல்துறையால் ஒவ்வொரு பக்கத்திலும் முத்திரையிட்டப்பட்ட பிரதியும் அனுமதியும் இருந்தால் மட்டுமே நாடக அரங்கத்தினர் நாடகத்தை நிகழ்த்த அனுமதிப்பர் என்று குறிப்பிடப்படுகிறது.  
முனைவர் சக்திப் பெருமாள் மதுரை பால சண்முகானந்த சபையினைக் குறித்துப் பேசும் இடத்தில் "ஆங்கில அரசாங்கம் இந்நாடகங்களுக்குத் தடை விதித்தது எனினும் பலப்பல தடைகளுக்கும் இன்னல்களுக்குமிடையே சுதந்திர எழுச்சியூட்டும் நாடகங்களை இவர்கள் அரங்கேற்றத் தவறவில்லை" (தமிழ் நாடக வரலாறு - ப.87) என்று குறிப்பிடுகின்றார். இது நாடகத் தடைச்சட்டம் மற்றும் நாடகக் கலைஞர்களின் நாட்டுப்பற்றை ஒருங்கே எடுத்துரைக்கின்றது. தேசபக்தி, கதரின் வெற்றி, ஜம்புலிங்கம் போன்றவை ஆங்கில அரசால் தடைசெய்யப்பட்ட நாடகங்களுள் குறிப்பிடத்தக்கவையாகும்.  
1876இல் கொண்டு வரப்பட்ட இச்சட்டம் நாடு சுதந்திரமடைந்த பின்னரும் நடைமுறையில் இருந்துள்ளது. 1954 ஆம் ஆண்டு எம்.ஆர்.ராதாவின் பகுத்தறிவுப் பிரச்சார நாடகங்களை முடக்குவதற்கு ஆங்கிலேயர் கால நாடகத் தணிக்கைச்சட்டத்தை மாநில காங்கிரஸ் கொண்டு வந்ததாக திரு.ஞாநி அவர்கள் குறிப்பிடுகின்றார். "ஒருவழியாக 2012 ஆம் ஆண்டு, நானே தமிழக நாடகத் தணிக்கைக் சட்டத்தை எதிர்த்து சென்னைஉயர்நீதிமன்றத்தில் வழக்கு கொடுத்தேன். இதை விசாரித்த நீதிபதி கே.சந்துரு 2013 ஜனவரியில், இந்த சட்டப்பிரிவு அரசியல் சட்டத்துக்கு முரணானவை என்று தீர்ப்பளித்து 60 வருட அராஜக தணிக்கை முறைக்கு முற்றுப்புள்ளி வைத்தார்." (ஞாநி, பலூன், ப.84) என்று திரு.ஞாநி அவர்கள் குறிப்பிடுகின்றார்.  
இதன்வழி 2013 ஆம் ஆண்டு வரை நடைமுறையிலிருந்த நாடகத் தடைச்சட்டம் ஞாநி அவர்களின் முயற்சியால் திரும்பப் பெறப்பட்டதை அறிய முடிகின்றது.
# விடலைப் பருவ நாடகம்

**விடலைப் பருவ நாடகம்** (Teen drama) டீன் ஏஜ் நாடகம் என்பது விடலைப் பருவ கதாபாத்திரங்களுக்கு முக்கிய கவனம் செலுத்தி எடுக்கப்படும் ஒரு வகை நாடகத் தொடர் ஆகும். இந்த வகை நாடகம்1990 களின் முற்பகுதியில் முக்கியத்துவம் பெற்றது, குறிப்பாக பாக்ஸ் தொலைக்காட்சி தொடரான **பெவர்லி ஹில்ஸ், 90210** என்ற தொடர் 1986 ஆம் ஆண்டு ஒளிபரப்பானது. இந்த வகை தொடரின் வெற்றிக்கு பிறகு, தொலைக்காட்சி எழுத்தாளர்களும் மற்றும் தயாரிப்பாளர்களும் இந்த புதிய வகை தொடர்கள் மீது கவனம் செலுத்தப்பட்டது. கடந்த காலங்களில், இளைஞர்களை மையமாகக் கொண்ட பெரும்பாலான தொடர்கள் சிட்காம்களாக இருந்தன, அதே நேரத்தில் நாடகத் தொடர்களில் இளம் பருவத்தினர் பொதுவாக பெரியவர்களையும் குழந்தைகளையும் உள்ளடக்கிய ஒரு பெரிய குழுமத்தின் ஒரு பகுதியாக இருந்தனர்.  
பெரும்பாலும், விடலைப் பருவ நாடகங்களில் நாடகத் தொடர் கூறுகள் உள்ளன, பல அத்தியாயங்களில் பரவியிருக்கும் ஒன்று அல்லது அதற்கு மேற்பட்ட கதை வளைவுகளை உள்ளடக்கியது. இந்த நாடகங்கள் இளம் கதாபாத்திரங்கள் தங்கள் நட்பு மற்றும் காதல் ஆகியவற்றில் வரும் பிரச்சனைகள் மற்றும் ஏற்றத் தாழ்வுகளைக் எப்படி கையாளுகின்றார்கள், அதே சமயம் இளமைப் பருவத்தி னர்கள் மேற்கொள்ளும் சவால்களை சுற்றியும் கதை சொல்லப்படுகின்றது. அறிவியல் புனைவு, கனவுருப்புனைவு, அதிரடி, பள்ளிக்காலம் மற்றும் சாகசம் போன்ற கருப்பொருள்களை கொண்டு பல பாணியில் நாடகங்கள் தயாரிக்கப்படுகின்றது.
# விடலைப் பருவ நாடகம்

## தமிழ் தொலைக்காட்சித் துறை

இந்த வகைத் தொடர்கள் தமிழ் தொலைக்காட்சித் துறையில் தயாரிப்பது மிகக்குறைவு. 2000 ஆம் ஆண்டு காலப்பகுதியில் விஜய் தொலைக்காட்சி யில் கனா காணும் காலங்கள் என்ற முதல் விடலைப் பருவ நாடகம் ஒளிபரப்பானது. இந்த தொடரின் வெற்றியை தொடர்ந்து கனா காணும் காலங்கள் கல்லூரியின் கதை, கனா காணும் காலங்கள் கல்லூரி சாலை, கள்ளிக்காட்டு பள்ளிக்கூடம், காதல் சார்ந்த இது ஒரு காதல் கதை, காதலிக்க நேரமில்லை, அன்பே வா போன்ற தொடர்களும் சன் தொலைக்காட்சியில் ஒளிபரப்பான *கல்லூரி காலம்*, ஜெயா தொலைக்காட்சியில் ஒளிபரப்பான *கனவுகள் ஆயிரம்*, *கிருஷ்ணா காட்டேஜ்* போன்ற தொடர்கள் இதற்குள் அடங்கும்.  
சிங்கப்பூர் நாட்டு வசந்தம் தொலைக்காட்சியில் வெற்றி, காவியா, தில்லானா, கலாபக் காதலா, அகரம் போன்ற பல விடலைப் பருவ நாடகங்கள் தயாரிக்கப்பட்டுள்ளது. இந்த வகைத் நாடகங்கள் பல பருவங்களாக ஒளிபரப்பாகியுள்ளது.
# மரபியல் உருவரை

மரபியலுக்கான பருந்துப் பார்வையாகவும் தலைப்பு வழிகாட்டியாகவும் பின்வரும் **மரபியல் உருவரை** *(Outline of Genetics)* தரப்படுகிறது:  
**மரபியல்** *(Genetics)* என்பது வாழும் உயிரிகளின் மரபன்களையும் மரபுப்பேற்றையும் மரபியல் வேற்பாட்டையும் பயிலும் அறிவியலாகும். மரபியல் மரபன்களின் மூலக்கூற்றுக் கட்டமைப்பையும் செயல்பாட்டையும் உயிரி அல்லது உயிர்க்கலம் சார்ந்த மரபனின் நடத்தையையும் (எ.கா. ஓங்கல், புறமரபியல்), பெற்றோரில் இருந்து சேய்க்கான மரபுப்பேற்றையும் மரபனின் பரவலையும் வேறுபடுதலையும் மக்கள்தொகை மாற்றத்தையும் பயில்கிறது.
# மரபியல் உருவரை

## மரபியல் அடிப்படை

- குறுமவகம்
- மரபன்
- மரபியல் வேறுபாடு
- மரபுப்பேறு
# மரபியல் உருவரை

## மரபியலின் கிளைப்புலங்கள்

- நடத்தைசார் மரபியல்
- செவ்வியல் மரபியல்
- வளர்ச்சிசார் மரபியல்
- பேண்தகு மரபியல்
- சூழல்சார் மரபியல்
- படிமலர்ச்சி மரபியல்
- மரபன்சார் பொறியியல்
- அறிதிறன்சார் மரபியல்
- மரபணுத்தொகையியல்
- மாந்தரின மரபியல்
- மாந்தப் படிமலர்ச்சி மரபியல்
- மாந்தரின ஊன்குருத்து மரபியல்
- மருத்துவ மரபியல்
- நுண்ணுயிரிசார் மரபியல்
- மூலக்கூற்று மரபியல்
- மக்கள்தொகை மரபியல்
- மரபியல்சார் புள்ளியியல்
- மரபுக் கொள்ளைநோயியல்
- தொல்மரபியல்
- அண்மைக் கிழக்கு நாடுகளின் தொல்மரபியல்
- உளநோய்சார் மரபியல்
- மரபியல்சார் அளத்தலியல்
# மரபியல் உருவரை

## மரபியலின் கிளைப்புலங்கள்

### மரபியல் உள்ளடக்க பலதுறைப் புலங்கள்

- படிமலர்ச்சி மானிடவியல்
# மரபியல் உருவரை

## மரபியல் வரலாறு

: *முதன்மைக் கட்டுரை: மரபியல் வரலாறு*  
- மரபுப்பேறுசார் பண்டையக் கருத்தினங்கள்
- படிமலர்ச்சி சிந்தனை வரலாறு
- தாவர வகைபாட்டியல் வரலாறு
- *தாவரக் கலப்பினவாக்கச் செய்முறைகள்*
- மரபன்தொகையியல் வரலாறு
- நியாந்திரதால் மரபன்தொகைத் திட்டம்
# விக்கிப்பீடியா:Statistics/weekly/7-Jun-2020
# வாணியக்குடி

**வாணியக்குடி** (ஆங்கிலம்: Vaniyakudi) தமிழகத்தின் கடை எல்லையிலுள்ள கன்னியாகுமரி மாவட்டத்தில் அரபிக்கடலோரம் அமைந்துள்ள ஒரு மீனவ கிராமமாகும். இங்குள்ள பெரும்பான்மையான மக்கள் கத்தோலிக்க கிறிஸ்தவர்கள் ஆவர். இவர்களின் முக்கியத்தொழில் மீன்பிடித்தல் ஆகும்.  
மிக அழகான கடற்கரை, எழில்மிகு ஆலயம், கால்பந்து மைதானம், நூலகம் என சூழ்ந்திருக்கும் கிராமம் தான் வாணியக்குடி
# ஆல்ககாலேட்டு

**ஆல்ககாலேட்டு** *(Alcoholate)* என்பது ஓர் உப்பின் படிக வடிவத்தைக் குறிக்கிறது. [SnCl<sub>3</sub>(OC<sub>2</sub>H<sub>5</sub>)•C<sub>2</sub>H<sub>5</sub>OH]<sub>2</sub> மற்றும் C<sub>8</sub>H<sub>6</sub>N<sub>4</sub>O<sub>5</sub>•CH<sub>3</sub>OH. சேர்மங்களில் உள்ளது போல படிகநீருக்குப் பதிலாக ஆல்ககால் இடம் பிடித்திருந்தால் அச்சேர்மம் ஓர் ஆல்ககாலேட்டு எனப்படுகிறது.  
ஆல்ககாலேட்டு என்ற சொல்லின் இரண்டாவது பொருள் ஒரு கசாயம் அல்லது தாவரப் பொருட்களின் ஆல்ககால் கரைசல் என்பதாகும்.  
ஆல்காக்சைடு என்ற சொல்லுக்குரிய இணைபொருட்சொல் என்பது ஆல்ககாலேட்டு என்பதன் மூன்றாவது பொருளாகும். ஓர் ஆல்ககாலில் உள்ள ஐதராக்சில் குழுவுக்குப் பதிலாக, ஓர் ஐதரசன் அணு உலோக அணுவின் உதவியால் பதிலீடு செய்யப்பட்டு பெறப்படும் வழிப்பெறுதியே ஆல்காக்சைடு என்பதாகும்.
# சிரஞ்சீவி சர்ஜா

**சிரஞ்சீவி சர்ஜா** (*Chiranjeevi Sarja*, 17 அக்டோபர் 1980 - 7 சூன் 2020) என்பவர் கன்னடத் திரைப்படங்களில் நடித்த ஓர் இந்திய திரைப்பட நடிகர் ஆவார். இவர் நடிகர் துருவா சர்ஜாவின் சகோதரர், நடிகர் அர்ஜுன் சர்ஜாவின் மருமகன், மற்றும் மூத்த கன்னட நடிகர் சக்தி பிரசாத்தின் பேரனும் ஆவார்.
# சிரஞ்சீவி சர்ஜா

## ஆரம்ப கால வாழ்க்கை

சர்ஜா பெங்களூரில், அம்மாஜி மற்றும் விஜய் குமார் ஆகியோருக்கு பிறந்தார். பின்னர் 30 ஏப்ரல், 2018 அன்று ஒரு கிறிஸ்தவ முறைப்படி, இவர்கள் திருமணம் செய்து கொண்டனர், அதைத் தொடர்ந்து அரண்மனை மைதானத்தில் 2 மே, 2018 அன்று ஒரு பாரம்பரிய இந்து முறைப்படி, திருமண விழா நடைபெற்றது.
# சிரஞ்சீவி சர்ஜா

## தொழில்

சர்ஜா சுமார் 22 படங்களில் நடித்தார், இது 2009 ஆம் ஆண்டு வெளியான வாயுபுத்ரா திரைப்படத்தில் தொடங்கி, இது அவரது மாமா கிஷோர் சர்ஜா இயக்கியது மற்றும் சிறந்த அறிமுகத்திற்கான (ஆண்) புதுமையான திரைப்பட விருதைப் பெற்றது. இவரது பல படங்கள் பிற மொழிப் படங்களின் மொழிபெயர்ப்புகளாக இருந்தன, அதிரடி திரைப்படமான வரதானாயகா (2013), திகில் திரைப்படமான விசில் (2013), திகில் நகைச்சுவை திரைப்படமான சந்திரலேகா (2014), அதிரடி திரைப்படமான ருத்ர தாண்டவா (2015) மற்றும் அதிரடி திகில் திரைப்படமான அம்மா ஐ லவ் யூ (2018) போன்ற திரைப்படங்கள் அடங்கும்.
# சிரஞ்சீவி சர்ஜா

## இறப்பு

6 ஜூன் 2020 அன்று, சர்ஜாவுக்கு வலிப்பு ஏற்பட்டு மூச்சுத் திணறல் ஏற்பட்டது. அடுத்த நாள், அவருக்கு நெஞ்சு வலி ஏற்பட்டு மதியம் 1:10 மணியளவில் சரிந்து விழுந்தார்.அவர் ஜெயநகரில் உள்ள ஒரு தனியார் மருத்துவமனைக்கு "பதிலளிக்க முடியாத நிலையில்" கொண்டு செல்லப்பட்டார்; மாலை 3.48 மணிக்கு அவர் இறந்துவிட்டதாக மருத்துவர்கள் தெரிவித்தனர். இதய நிறுத்தம் மரணத்திற்குக் காரணம் எனக் குறிப்பிடுகிறது.பசவனகுடியில் உள்ள அவரது இல்லத்தில் அஞ்சலிக்காக வைக்கப்பட்டிருந்த சர்ஜாவின் உடல் அஞ்சலிக்காக நடிகர்கள், அரசியல்வாதிகள் மற்றும் ரசிகர்கள் வருகை தந்தனர்.அவரது இறுதிச் சடங்கு ஜூன் 8ஆம் தேதி கனகபுரா<nowiki/>சாலையில் உள்ள துருவா சர்ஜாவின் பண்ணை வீட்டில் நடைபெற்றது.
# சிரஞ்சீவி சர்ஜா

## நடித்த திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2009 | *வாயுபுத்ரா* | பாலு | சிறந்த அறிமுகத்திற்கான புதுமையான திரைப்பட விருது (ஆண்) |
| 2010 | *காந்டேதே* | கிருஷ்ணா |  |
| *சிர்ரு* | சிரு |  |  |
| 2011 | *தண்டம் தசகுனம்* | சூர்யா IPS |  |
| *கெம்பே கவுடா* | ராம் | சிறப்புத் தோற்றம் |  |
| 2013 | *வரதநாயக்கா* | ஹரி |  |
| *விசில்* | ராம் |  |  |
| 2014 | *சந்திரலேகா* | சந்து |  |
| *அஜித்* | அஜித் |  |  |
| 2015 | *ருத்ர தாண்டவா* | சிவராஜ் |  |
| *ஆட்டகாரா* | மிருத்யுஞ்சய் |  |  |
| *ராம்-லீலா* | ராம் |  |  |
| 2017 | *ஆக்* | அர்ஜூன் / சிவா |  |
| *பர்ஜாரி* | ஒரு சிப்பாயாக | சிறப்புத் தோற்றம் |  |
| 2018 | *பிரேமா பராகா* | சிறப்புத் தோற்றம் |  |
| *சம்காரா* | ஸ்ரீசைலா |  |  |
| *சீசர்* | சீசர் |  |  |
| *அம்மா ஐ லவ் யூ* | சித்தார்த் |  |  |
| 2019 | *சிங்கா* | சிங்கா |  |
| 2020 | *காக்கி* | சிரு |  |
| *ஆத்யா* | ஆதித்ய சங்கர் |  |  |
| *சிவர்ஜுனா* | சிவா |  |  |
| *ராஜமார்தாண்டா* | ராஜா | *படப்பிடிப்பு தள்ளிவைக்கப்பட்டது* |  |
| *ஏப்ரல்* | *படம் எடுக்கப்பட்டு வருகிறது* |  |  |
| *ரணம்* | *படம் எடுக்கப்பட்டு வருகிறது* |  |  |
| *சத்ரியா* | *படம் எடுக்கப்பட்டு வருகிறது* |  |  |
# அப்துல் ரகுமான் இப்னு அவ்பு

**அப்துல் ரகுமான் இப்னு அவ்பு** (*Abd al-Rahman ibn 'Awf*, **அப்து அல்-ரஹ்மான் இப்னு 'அவ்ஃப்**, கிபி 581 - 654) இறைத்தூதர் முகம்மது நபியின் தோழர்களில் ஒருவராகவும் சொர்க்கத்தில் நுழைய வாக்குறுதியளிக்கப்பட்ட பத்து நபித்தோழர்களில் ஒருவராக அறியப்படுகிறார்.
# அப்துல் ரகுமான் இப்னு அவ்பு

## பின்னணி

இவரது பெற்றோர் இருவரும் மக்காவில் உள்ள குறைசி பழங்குடி குலத்தைச் சேர்ந்தவர்கள். இவரது தந்தை 'அவ்ஃப் இப்னு' அப்த் -அவ்ஃப் மற்றும் அவரது தாயார் அல்-ஷிஃபா பின்த் 'ஆவ்ஃப் ஆவார்.  
இயற்பெயர் அப்து அம்ர் என்பதாகும். இஸ்லாத்தை ஏற்ற பின்னர் முஹம்மது நபி தான் அவரை 'அப்துல் ரஹ்மான்' ("மிக்க கருணையாளரின் வேலைக்காரன்") என்று பெயர் மாற்றினார். அவரது அசல் பெயர் அப்துல் காபா என்றும் கூறப்படுகிறது.
# அப்துல் ரகுமான் இப்னு அவ்பு

## இஸ்லாத்திற்கு திரும்புதல்

முஹம்மது நபி(ஸல்) அவர்களின் தோழரான அபுபக்கர் அவர்கள் இஸ்லாம் பற்றி 'அப்துல் ரஹ்மானுடன் பேசினார், பின்னர் இறைத்தூதரை சந்திக்க அழைத்தார், பின்னர் அல்லாஹ்வின் மீதும் தூதரின் மீதும் நம்பிக்கை கொண்டு இஸ்லாம் மதத்தில் இணைந்தார் இஸ்லாத்தை ஏற்றுக்கொண்ட முதல் எட்டு பேரில் அப்துல் ரஹ்மான் அவர்களும் ஒருவர்.
# அப்துல் ரகுமான் இப்னு அவ்பு

## ஆட்சியாளரை தேர்ந்தெடுத்ததில் பங்கு

ஆகஸ்ட் 634 இல், முதல் இஸ்லாமிய ஆட்சியாளரான அபுபக்கர் அவர்கள் இறக்கும் தருவாயில் அடுத்த ஆட்சியளர் பற்றி 'அப்துல்-ரஹ்மான் மற்றும் உத்மானை ஆகியோரிடம் உமர் இப்னு கத்தாப் அவர்களை வாரிசாக நியமித்ததாக அவர்களுக்குத் தெரிவித்தார்.
<sup data-ve-ignore="true">&#x5B; *<span title="This claim needs references to reliable sources. (January 2015)">மேற்கோள் தேவை</span>* &#x5D;</sup>
644 ஆம் ஆண்டில், இரண்டாம் ஆட்சியாளரான உமர் இறக்கும் தருவாயில் ஆறு உறுப்பினர்களைக் கொண்ட ஒரு குழுவை (ஷூரா கவுன்சில்) தங்களில் ஒருவரை அடுத்த ஆட்சியாளராக தேர்வு செய்ய பரிந்துரைத்தார் . இந்த குழுவில் சாத் இப்னு அபி வகாஸ், அப்துல்-ரஹ்மான் இப்னு அவ்ஃப், ஜுபைர் இப்னுல் அவாம், தல்ஹா இப்னு உபைத் அல்லாஹ், அலி இப்னு அபி தலிப் மற்றும் உத்மான் இப்னு அஃபான் ஆகியோர் இருந்தனர். இதில் உத்மானை மூன்றாவது கலீபாவாக 'அப்துல்-ரஹ்மான் இப்னு' அவ்ஃப் தேர்ந்தெடுத்தார்.
# அப்துல் ரகுமான் இப்னு அவ்பு

## ஆட்சியாளரை தேர்ந்தெடுத்ததில் பங்கு

### தாராள மனப்பான்மை

'அப்துல் ரஹ்மான் அக்கால கட்டத்தில் செல்வந்தராகவும் தனிப்பட்ட தாராள மனப்பான்மை கொண்டவராகவும் இருந்தார். ஒருமுறை ஆயிஷா குறிப்பிட்டார், "அல்லாஹ்வின் தூதர் சொல்வதை நான் கேட்டுள்ளேன்: 'அப்துல் ரஹ்மான் இப்னு அவ்ஃப் சொர்க்கத்தில் ஊர்ந்து செல்வதை நான் கண்டிருக்கிறேன்." இது 'அப்துல்-ரஹ்மானிடம் மீண்டும் மீண்டும் கூறப்பட்டது: அவர் பதிலளித்தார்: "என்னால் முடிந்தால், நான் நிச்சயமாக சொர்க்கத்தில் நிற்க விரும்புகிறேன். *யா அம்மா*, இந்த முழு ஒட்டக கூண்டில்கள் அதில் உள்ள அனைத்து பொருட்களையும் கொண்டு, நான் தர்மமாக தருவேன் என்று சத்தியம் செய்கிறேன்.பின்னர் அவ்வாரே செய்தார்.
# அப்துல் ரகுமான் இப்னு அவ்பு

## இறப்பு

அப்துல் ரஹ்மான் இப்னு அவ்ஃப் லேவண்ட்<nowiki/>ல் 75 வயதில் (653-654 கிபி) அன்று இறப்பெய்தினார் இன்றைய ஜோர்டானின் அம்மான் நகரின்<nowiki/>வடகிழக்கில் ஒரு மலையில் அவர் உடல் அடக்கம் செய்யப்பட்டது.
# பெரலசேரி சுப்பிரமணியர் கோயில்

**பெரலசேரி சுப்பிரமணியர் கோயில்** (*Peralassery Sri Subramanya Temple*) என்பது இந்திய மாநிலமான கேரளத்தின் கண்ணூர் மாவட்டத்தின் பெரலசேரி என்ற ஊரில் அமைந்துள்ள ஒரு முருகன் கோயில் ஆகும். இக்கோயில் கண்ணூரில் இருந்து சுமார் 15 கி.மீ. தொலைவில் அமைந்துள்ளது.  
இராமனும், இலட்சுமணனும் சீதையை மீட்க இலங்கைக்குச் செல்லும் வழியில் இங்கு தங்கியதாகவும் அவரே முருகன் சிலையை சிறுவியாகவும் தொன்மம் நிலவுகிறது. இக்கோயில் உட்புறத்தில் எங்கு பார்த்தாலும் வெண்கலம், செம்பாலான பாம்பு உருக்கள் உள்ளன. இந்க் கோயிலுக்குச் சொந்தமான அழகிய குளம் உள்ளது.  
இக்கோயிலில் அக்டோபர் மாதத்தில் காவிரிச் சங்கமம் விழா, திசம்பரில் கார்த்திகை உற்சவம், திசம்பர் கடைசி வாரத்தில் ஏழு நாட்கள் நடக்கும் கூடியாட்டம் போன்றவை முக்கியமான விழாக்களாகும்.